NukeNews No. 26 - CROATIAN

************************************************************ *    NukeNews#26 – antinuklearni  informativni servi      * ************************************************************ -- 0. Predgovor -- Završilo je Međunarodno antinuklearno aktivističko ljeto koje se održavalo u brojnim zemljama. Na raznim događanjima sudjelovali su mnogi zainteresirani ljudi koji su na različite načine zauzeli stav protiv nuklearne energije. Jedno od događanja bio je Međunarodni antinuklearni ljetni kamp u Döblenu koji su aktivisti organizirali pomoću Nuclear Heritage Networka, a NukeNews je poslužio kao platforma za diskusije i pripreme antinuklearnih aktivnosti svi predanim ljudima diljem svijeta. Upoznalo se pedesetak ljudi iz trinaest zemalja s četiri kontinenta, koji su razgovarali o strategijama i o budućim akcijama. Donosimo vam novosti iz Češke, Slovenije i Kanade te objavljujemo izvještaje o nekim antinuklearnim aktivnostima u Ujedinjenom Kraljevstvu i Sjedinjenim Američkim Državama. Ako i vi imate zanimljive vijesti, izvješća, najave kampanja ili aktivnosti i želite ih podijeliti s nama, pošaljite nam ih. Više informacija o tome naći ćete u posljednjem odlomku ovog biltena. -- Sadržaj NukeNews#26 -- 0. Predgovor 1. Češka odgovornost za nuklearnu štetu u milijardama 2. CZ: Laboratorij Bukov – ispitivanje geoloških uvjeta 3. Slovenija: Izgradnja suhog odlagališta za potrošeno gorivo iz     nuklearke Krško 4. UK: Nema potrebe za nuklearnim 5. UK: Čuvajte se nuklearnih vlakova koji nose darove 6. UK: Skupljena posljednja radioaktivna čestica s plaže St. Bees 7. UK: Događanja u spomen 60. godišnjice požara u Windscaleu 8. Kanada: Nova odgoda odluke OPG-ovog plana zakapanja nuklearnog otpada 9. Kanadska vlada traži više informacija o spremištu za nuklearni otpad 10. Antinuklearna izvješća iz Kalifornije 11. Izvješće o stanju svjetske nuklearne industrije 12. Keep Space4Peace 13. Nadolazeći događaji 14. O NukeNewsu -- 1. Češka odgovornost za nuklearnu štetu u milijardama -- CEZ operater je osigurao svoja nuklearna postrojenja od štete u vrijednosti desetaka milijardi kruna, dok češka administracija izbjegava potpuno osigurati stanovništvo i poduzetnike u blizini nuklearki Dukovany i Temelin. Je li to samo pokušaj uštede novca, što se krije u pozadini ponašanja čeških institucija. Cijeli članak pročitajte na: http://www.nuclear-heritage.net/index.php/Czech_liability_for_nuclear_damage_in_billions_instead_of_trillions -- 2. CZ: Laboratorij Bukov – ispitivanje geoloških uvjeta -- Uprava za odlagališta radioaktivnog otpada (RAWRA) ne želi provesti tehničko-ekonomsku studiju o implementaciji programa istraživanja u podzemnom istraživačkom laboratoriju Bukov, koja bi bila dostupna javnosti. Međutim, javnost ne može potvrditi da je lokacija Bukov, područje bivših rudnika urana Dolní Rožínka, Vysočina, stvarno prikladna za istraživanja za duboko odlagalište. Calla u kolovozu 2017. upozorava javnost na to čudno ponašanje. Cijeli članak pročitajte na: http://www.nuclear-heritage.net/index.php/CZ:_Bukov_Laboratory_-_research_on_geological_conditions_in_an_unsuitable_location -- 3. Slovenija: Izgradnja suhog odlagališta za potrošeno gorivo iz     nuklearke Krško -- Udruga okolišnih pokreta Slovenije i Posavsko nuklearno lokalno partnerstvo Krško tvrde da NPP Krško pri planiranju izgradnje suhog odlagališta za potrošeno gorivo nije imala sve potrebne dozvole. U pismu koje su ministru okoliša, prostora i infrastrukture poslali Karl Lipič (Udruga) i Aleš Zajc (Lokalno partnerstvo) piše da planirana izgradnja nije samo povećanje sigurnosti, kako tvrdi u nuklearki već potpuno novo nuklearno postrojenje koje zahtijeva usklađivanje s nacionalnim prostornim planom i sveobuhvatan pristup sljedeći Akt o zaštiti okoliša. NPP je planirala gradnju slijedeći samo Akt o građevinarstvu, dok po njihovom mišljenju Ministarstvo, Uprava za nuklearnu sigurnost i NPP Krško moraju pokrenuti studije o društvenoj prihvaćenosti i omogućiti stanovnicima sudjelovanje, sukladno međunarodnim konvencijama. Suho odlagalište gradit će američka tvrtka Holtec, koštat će 63,8 milijuna eura, a bit će dovršeno do 2028. godine. Više saznajte na: https://www.dnevnik.si/1042777467/lokalno/zasavje-in-posavje/suho-skladisce-izrabljenega-goriva-v-nuklearni-elektrarni-krsko-bo-zasciteno-tudi-pred-padcem-letala -- 4. UK: Nema potrebe za nuklearnim -- U Londonu je 17. lipnja 2017. u Conway Hallu održana videokonferencija Nema potrebe za nuklearnim - tu su obnovljivi. Snimili smo 16 govornika, napravili 16 kratkih videoprezentacija plus uvodni video za dobrodošlicu. Tu su poveznice. Pročitajte više na: http://www.nuclear-heritage.net/index.php/UK:_%22No_Need_For_Nuclear%22_conference_videos -- 5. UK: Čuvajte se nuklearnih vlakova koji nose darove -- Kako je već najavljeno, britanski aktivisti iz „Close Capenhursta“ i „Radiation Free Lakelanda“aktivirali su se na DRS-ovom otvorenom danu 22.VII. u Carliseu. Svjedočili su kako nuklearna industrija zataškava beskonačni transport gomile potrošenog nuklearnog goriva i nuklearnih materijala. DRS je stvorio British Nuclear Fuels Ltd. 1994. godine (danas Uprava za razgradnju nuklearnih elektrana) kako bi preuzeo rukovanje nuklearnim materijalima na britanskim željeznicama. Od tada se DRS specijalizirao za prijevoz razno-raznih tereta, uključujući i hranu. Saznajte više na: https://mariannewildart.wordpress.com/2017/07/22/beware-nuclear-trains-bearing-gifts/ -- 6. UK: Skupljena posljednja radioaktivna čestica s plaže St. Bees -- Zaklada Cumbria Wildlife ponovno je 30. srpnja organizirala Beached Art, manifestaciju na kojoj su se mala djeca satima igrala u pijesku na plaži St. Bees. Pijesak na toj plaži sadrži najopasnije radionuklide koje bi trebalo držati podalje od biosfere. Bez obzira na to što gradnju pješčanih skulptura organizira humanitarna organizacija u koju ljudi vjeruju, to nije etično i potiče stalno bacanje radioaktivnog otpada u Irsko more. Udruga Radiation Free Lakeland ističe da godišnji izvještaj Sellafielda tvrdi kako je na plaži St. Bees pokupljena jedna od posljednjih radioaktivnih čestica - sitna metalna čestica kobalta 60, koji je sintetički radioaktivni izotop s vremenom poluraspada od 52.714 godina. Proizveden je umjetnim putem u nuklearnom reaktoru. CWT neumorno tvrdi da su s plaže pokupljene sve radioaktivne čestice, no iz Sellafielda priznaju da to nije istina, jer u vrijeme Uskrsa, tijekom ljeta i božićnih blagdana ne nadgledaju plažu kako ne bi prestrašili kupače. Više saznajte: https://mariannewildart.wordpress.com/2017/07/26/the-last-radioactive-particle-has-been-removed-from-st-bees-cumbria-wildlife-trust-presented-with-award/ -- 7. UK: Događanja u spomen 60. godišnjice požara u Windscaleu -- U znak sjećanja na taj tragični događaj održan je dvodnevni program: 9. listopada, 13:00: Izrada plakata na imanju Maple i prilika da od nuklearnih aktivista čujete priču kako je nastao požar u Windscaleu. 9. listopada, 15:30: demonstracije u Springfieldsu pred tvornicom za proizvodnju nuklearnog goriva. 10. listopada, 11:00: Demonstracije u centru Keswicka u spomen žrtvama požara u Windscaleu. 10. listopada, 14:00: Polaganje vijenca na memorijalnu ploču žrtava požara izvan Sellafielda. 10. listopada, 15:00: Susret kod crkve St. Bridgets i obilazak mjesta događaja gdje još stoji dimnjak Pile 1, jer je rušenje preopasno. Više informacija: https://mariannewildart.wordpress.com/2017/09/03/60th-anniversary-of-the-windscale-fire/ -- 8. Kanada: Nova odgoda odluke OPG-ovog plana zakapanja nuklearnog otpada -- Federalni ministar za okoliš i klimu uputio je pismo OPG-u u kojemu već treći put traži više informacija. Tim zahtjevom probijen je vremenski okvir za dovršenje revizije pa je sve odgođeno. Cijeli članak pročitajte: http://mailchi.mp/9bc6bc1794a1/sko9xiuupq-2752985?e=f56b9c558c -- 9. Kanadska vlada traži više informacija o spremištu za nuklearni otpad -- Potrebno je više informacija o tome kako predloženio spremište za nuklearni otpad pokraj jezera Huron može utjecati na područje gdje obitavaju starosjedioci, kako bi Vlada mogla donijeti odluku, odobriti ga ili ne. Saznajte više: https://www.thestar.com/news/canada/2017/08/21/federal-government-wants-more-information-on-impact-of-proposed-nuclear-waste-bunker-near-indigenous-community.html -- 10. Antinuklearna izvješća iz Kalifornije -- Aktivisti koji su održali godišnju akciju protiv nuklearnog oružja u Livermoreu motre i tri pravna slučaja u Kaliforniji te Trumpovu administraciju kako nastoji ponovno aktivirati planinu Yucca. Propala je tužba kojom je World Business Academy pokušao promijeniti državnu odluku o produženju rada nuklearke u Diablo Canyonu. Povjereništvo za javne ustanove Diablo Canyona se u procesu zatvaranja Diablo Canyona do 2024. ispuhalo, a pokušaji da se smanji novčani iznos koji vlasnik San Onofre traži za zatvaranje reaktora blizanaca također je zapeo u pravnoj močvari. Sudac je 28. VIII. prihvatio ponuđenu nagodbu između brojnih javnih interesnih skupina i ustanove San Onofre kojom bi kompanija u roku pet godina preselila potrošeno reaktorsko gorivo u unutrašnjost na sigurniju lokaciju, iako tamo nema odlagališta - moguće u Palos Verde reaktor u Arizoni. San Onofre je od Los Angelesa udaljen manje od 50 milja i u blizini je brojnih rasjeda uzrokovanih potresima. -- 11. Izvješće o stanju svjetske nuklearne industrije -- Dvanaestoga rujna objavljeno je izvješće o stanju svjetske nuklearne industrije ove godine. Glavni autori tog kritičkog godišnjeg izvješća koje se izdaje svake godine od 2007. su nezavisni nuklearni savjetnici Mycle Schneider i Antony Froggatt, a ono prikazuje neprestano opadanje globalne nuklearne industrije. To je bitna, ako ne i najvažnija studija o razvoju i komercijalizaciji nuklearnih reaktora u svijetu. Autori ne samo da uspoređuju statističke podatke o početku gradnje, događanjima i zatvaranjima nuklearki nego uspoređuju i ekonomsku situaciju nuklearnih operatera i atomskih politika u brojnim zemljama. Dok izvješće ukazuje na to da je nuklearna industrija u krizi, pristupačne cijene električne energije proizvedene u nuklearnim elektranama ostaju iluzija. Također se ističe brzi razvoj postrojenja za dobivanje energije iz obnovljivih izvora. Cijeli članak pročitajte: http://www.nuclear-heritage.net/index.php/World_Nuclear_Industry_Status_Report_2017_released -- 12. Keep Space4Peace -- U sklopu međunarodnog tjedna protiv militarizacije i nuklearizacije svemira Space4peace - Svemir za mir, Oxford CND je organizirao godišnje demonstracije u Croughtonu. Na maršu i skupu koji će se održati 7. listopada govorit će Dave Webb (CND), Paul Mobbs (Croughton Watch) i Nikki Clark (South West Against Nuclear). http://www.fraw.org.uk/croughtonwatch/posts-2017/croughton_2017_leaflet.pdf -- 13. Nadolazeći događaji -- Šaljite nam obavijesti o lokalnim i međunarodnim događajima za web-stranicu Nuclear Heritage Network i za sljedeće izdanje NukeNewsa. http://upcoming.nuclear-heritage.net ubrzo:            treći Castor transport od nuklearke u Obringheimu do nuklearke u Neckarwestheimu (D) 29.IX.2017. 17:00: Protest: Bez nuklearnog rata na ulici Downing u                   Londonu (UK) 30.IX.2017. 12:00: skup 60. godina od nuklearne nesreće Mayak - nek' nuklearno nestane diljem svijeta odmah - na                   Opernplatzu u Hanoveru (D) 30.IX.2017. 14:30: Demonstracija protiv EPR-a na Place de la Mairie u                   Saint Lo (F) 10.-15.X.2017.:   Uran film festival u Berlinu (D) 14.X.2017. 10:00: međunarodna konferencija Konfrontacija ili kooperacija - Obustava nuklearnog u opasnim vremenima - u Arlington Conference Centre, 220 Arlington Road u Londonu (UK) 02.-04.XI.2017.:  Svjetski antinuklearni društveni forum 2017. u                   Parizu (F) 06.-17.XI.2017.:  Svjetski klimatski samit i protest u Bonnu (D) 27.-30.XI.2017.:  ICOND 2017 – međunarodna konferencija o nuklearnoj dekomisiji 2017. u Aachenu (D) http://www.nuclear-heritage.net/index.php/Castor_Resistance_in_Germany_2017 http://www.cnduk.org/get-involved/events/item/3542-protest-no-nuclear-war http://www.grohnde-kampagne.de/termine/#c588 http://www.can-ouest.org http://uraniumfilmfestival.org/en/preliminary-program-berlin http://www.cnduk.org/get-involved/events/item/3440-confrontation-or-cooperation?-nuclear-abolition-in-dangerous-times http://www.nuclear-heritage.net/index.php/Antinuclear_World_Social_Forum_2017 http://www.bonn.de/wirtschaft_wissenschaft_internationales/konferenzstandort/weltklimakonferenz/index.html?lang=de http://www.conference-service.com/conferences/radiation-protection.html -- 14. O NukeNewsu -- NukeNews je višejezični informativni bilten udruge Nuclear Heritage Network koji donosi najnovije vijesti iz tog područja - reakcije na aktivnosti, teme i borbe antinuklearnih aktivista povezanih kroz ovu zajednicu. Članke, uz svoje uobičajene aktivnosti, pišu antinuklearni aktivisti. Vaš doprinos za sljedeća izdanja NukeNewsa je dobrodošao. Pošaljite svoje vijesti na "newsletter AT nuclear-heritage DOT net". Šaljite nam kratke informacije na engleskom jeziku. Poželjan je jezgrovit naslov i link za web-stranicu koja pruža više informacija Rok predaje za 27. izdanje NukeNewsa je 26. studenog 2017. Širite priču i saznajte više o NukeNewsu na: http://NukeNews.Nuclear-Heritage.NET